Skisse av prosjekttrekanten (kostnad, omfang, tid)
**Prosjekttrekanten** er tre typiske begrensninger eller motstridende mål i prosjektledelse som omfatter kostnad (eller budsjett), omfanget av leveranser og tid for å fullføre prosjektet. Noen ganger legges kvalitet til som et fjerde element. Opprinnelsen er uklar, men den har vært brukt minst siden 1950-årene. Det sies at: 

1. Kvaliteten til arbeidet er begrenset av prosjektets budsjett, frister og omfang (eller funksjoner i det ferdige produktet)
2. Prosjektlederen kan prioritere mellom begrensningene
3. Endringer i en begrensning krever endringer i andre for å kompensere, ellers vil kvaliteten lide

For eksempel kan et prosjekt fullføres raskere ved å øke budsjettet eller kutte omfanget. Tilsvarende kan økende omfang kreve tilsvarende økninger i budsjett og tidsplan. Å kutte budsjett uten å justere tidsplan eller omfang vil føre til lavere kvalitet.

"Bra, raskt, billig - velg to" eller loven om forretningsbalanse (ofte uttrykt som "du får det du betaler for") brukes ofte til å oppsummere prosjekttrekantens begrensninger.

I praksis er det imidlertid ikke alltid mulig å bytte mellom de ulike begrensningene. For eksempel kan det å bruke mer penger (og involvere flere mennesker) på et fullt bemannet prosjekt bremse det. I dårlig drevne prosjekter er det dessuten ofte umulig å forbedre budsjett, tidsplan eller omfang uten å påvirke kvaliteten negativt.

Bruk
----

Prosjekttrekanten blir brukt til å analysere prosjekter, men blir ofte misbrukt for å definere suksess som å levere det nødvendige omfanget, til en rimelig kvalitet, innenfor fastsatt budsjett og tidsplan.

### Alternativer

Prosjekttrekanten anses som en utilstrekkelig modell for prosjektsuksess fordi den utelater viktige suksessdimensjoner, inkludert innvirkning på interessenter, læring og brukertilfredshet. Derfor har det vært gjort flere forsøk på å utvide eller forbedre den grunnleggende prosjekttrekanten, som for eksempel diamantmodellen, pyramidemodellen, seks eller flere begrensninger, og teorien om begrensninger.

* Stjernemodellen i PMBOKStjernemodellen i PMBOK
* Tolkning av trekantmodellenTolkning av trekantmodellen
* Tolkning av stjernemodellen. Merk at "risiko" og "kvalitet" har blitt byttet omTolkning av stjernemodellen. Merk at "risiko" og "kvalitet" har blitt byttet om

Se også
-------

* Kvalitet, pris, levering, en tilnærming til ledelse opprinnelig utviklet av den britiske bilindustrien
* Trilemma, et vanskelig valg fra tre alternativer hvor ingen av de virker optimale
* Ternært diagram, barysentrisk diagram med tre variabler

Referanser
----------

1. ↑  Atkinson, Roger (desember 1999). «Project management: cost, time and quality, two best guesses and a phenomenon, its time to accept other success criteria». *International Journal of Project Management*. 17 (6): 337–342. doi:10.1016/S0263-7863(98)00069-6.
2. ↑  «Hva er prosjekttrekanten?». *www.prosjektbloggen.no* **(norsk)**. Besøkt 1. januar 2023.
3. ↑  «The project triangle».
4. ↑  Brooks, Frederick (1995). *The mythical man-month* (Anniversary utg.). Boston, MA, USA: Addison-Wesley Longman Publishing Co. Inc. ISBN 0-201-83595-9.
5. ↑  Erik Bethke (2003). *Game Development and Production*. p.65.
6. ↑  Michael W. Newell, Marina N. Grashina (2004). *The Project Management Question and Answer Book*. p.8
7. ↑  Pamela McGhee, Peter McAliney (2007). *Painless Project Management*. p.74.
8. ↑  Michael Gentile, Ronald D. Collette, Thomas D. August (2005). *The CISO Handbook*. p.172